የኢትዮጵያ ልማት ባንክ አራት አዳዲስ ምክትል ፕሬዚዳንቶችን ሾመ
የኢትዮጵያ  ልማት ባንክ  አራት  አዳዲስ  ምክትል  ፕሬዚዳንቶችን  መሾሙን አስታወቀ ።የባንኩ የኮርፖሬት ማስተዋወቅናግንኙነት ተጠባባቂ ዳይሬክተር አቶ ኃይሉ ምስጋናው እንደገለጹት  የሊዝ ፋይናንስ እና ቅርንጫፎች ሥራ ምክትል ፕሬዚዳንት ከሆኑት አቶ ተሾመ ዓለማየሁ በስተቀር ሌሎቹ አራት የባንኩ ምክትል ፕሬዚዳንቶችን ከኃላፊነታቸው በማንሳት በአዳዲስ  እንዲተኩ ተደርጓል  ።ባንኩ አዲስ የሾማቸው  አቶ ጌታቸው ዋቄ በፕሮጀክት ፋይናንስ ምክትል ፕሬዚዳንት፣ አቶ ኃይለእየሱስ በቀለ በብድር አገልግሎት ምክትል ፕሬዚዳንት ፣ አቶ ሃዱሽ ገብረእግዚአብሄር የኮርፖሬት አገልግሎት ምክትል ፕሬዚዳንት እና አቶ እንዳልካቸው ምህረቱ የፋይናንስና ባንኪንግ ምክትል ፕሬዚዳንት በመሆን ነው ።የኢትዮጵያ ልማት ባንክ በለውጥ ሂደት ውስጥ በመሆኑና ለዚህ አዲስ አደረጃጀት እየሰራ መሆኑም ለምክትል ፕሬዚዳንቶቹ መነሳት ምክንያት ነው ተብሏል።ባንኩ የዘረጋውን አዲስ መዋቅር መሠረት በማድረግ በቅርቡ ፕሬዚዳንት መሾሙ ይታወሳል።ባንኩ አደረጃጀቱን በአዲስ የሰው ኃይል ለማሟላት እየሰራ እንደሆነም ነው የተነገረው።ለተሰናባቾቹ ምክትል ፕሬዚዳንቶች የደረሰው ደብዳቤም ለአገልግሎታቸው ምስጋናን ያካተተ መሆኑ ተመልክቷል። 